Ascensiunea lui Sinner - Enzo Anderloni, Michelangelo Dell'Edera, Alessandro Mastroluca
Povestea evoluției unui campion: de la primul său meci oficial la categoria under 10 până la numărul 1 mondial. Jannik Sinner este unul dintre cei mai mari jucători de tenis din toate timpurile: a câștigat Cupa Davis cu Italia, titluri de Grand Slam, inclusiv Wimbledon, și a ajuns numărul 1 în clasamentul mondial. Această carte urmărește evoluția sa, începând din anii copilăriei, când a fost campionul Italiei la slalom uriaș, înainte de a decide să abandoneze schiul în favoarea tenisului și să treacă prin aceleași etape de dezvoltare precum colegii săi din grupul Sistema Italia, creat în ultimii douăzeci de ani de Federația Italiană de Tenis și Padel. În doar câțiva ani, îl vedem trecând de la competiții locale și regionale pe echipe la Campionatul Italiei de Tineret, de la Under 11 la Under 16. Urmează prima convocare la echipa națională, la categoria Under 14, și primele sale turnee internaționale în circuitul ITF Under 18. Câștigarea primului său punct ATP și intrarea în circuitul profesionist. Victoria în primul turneu ATP Challenger de la Bergamo și la Next Gen ATP Finals 2019, care îl prezintă lumii pe campionul de 17 ani care avea să devină cel mai dominant jucător. Cu sfaturi tehnice primite de la Michelangelo Dell'Edera, managerul echipei de antrenori italieni, pentru toți cei care visează să devină Sinner. Mi-am dat seama repede că era diferit față de ceilalți copii. Când schia sau juca tenis, nu încerca să se distreze: voia să învețe. - Andreas Schönegger, primul instructor de tenis (și de schi) al lui Jannik când avea 3 ani. Pe la 5-6 ani deja avea o mentalitate de învingător. Voia să câștige, voia să fie cel mai bun și muncea pentru asta. - Elisabeth „Lee” Egarter, prima profesoară de schi a lui Jannik când avea 5 ani. \n \n Traducere din limba engleză de Beatrice Baciu.